proxectonos/corpus_dominio_legal_administrativo_tmp huggingface dataset:
PAGAMENTO DO PREZO XUSTO POR IMPOSICIÓN DE SERVIDUMES DE PASO PARA A EXECUCIÓN DO PROXECTO DENOMINADO LMT E CT OS CASÁS-GOIMIL, CONCELLO DE BARRO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/10/2016)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Consellería de Economía, Emprego e Industria, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 15 de novembro de 2016, ás 12 horas, na casa do Concello de Barro cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Juan Dionisio Victor Marcos Andres Ortiz Villajos, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Barro para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 9 de setembro de 2016.—O xefe territorial de Pontevedra (firma dixital), Ana Maria Jesus Ariztimuño Arquillo.
LICITACIÓN DAS OBRAS DE MELLORA DE SANEAMENTO EN AVDA. A SECA–PO-308. POIO. INCLUÍDAS NO PLAN DOS CONCELLOS 2016 DE DEPUTACIÓN.
ADMINISTRACIÓN LOCAL — Municipal — Poio (Contratos administrativos, 05/07/2016)

Para a contratación das obras de mellora de saneamento en Avda. A Seca–PO-308. Poio. Organismo: Concello de Poio. Xunta de Goberno Local. Dependencia que tramita o expediente: Servizo de Contratación. A execución das obras de mellora do saneamento en Avda. A Seca–PO-308. Poio, incluídas no PLAN DE OBRAS E SERVIZOS (PLAN DOS CONCELLOS) 2016 da Deputación de Pontevedra. Tramitación: ordinaria. Procedemento: aberto con varios criterios de adxudicación.55.397,85€ Ive incluído. Un mes. Definitiva do 5% do prezo de adxudicación sen Ive. Entidade: Concello de Poio. Servizo de Contratación. Domicilio: Praza do Mosteiro, 1. cp 36995. Poio; Tfº 770001-ext.1214 fax 771277, contratación@concellodepoio. es e perfil do contratante www.concellodepoio.es.Data límite para obtención documentos e información: día anterior ao de remate do prazo de presentación de ofertas. No Rexistro Xeral do Concello durante o prazo de 26 días naturais contados a partir do seguinte ao da última publicación deste anuncio de licitación no BOP de Pontevedra. Documentación: cláusula 13 do prego. Cláusulas 15 e 16 do Prego de Cláusulas Administrativas Particulares. Poio, 20 de xuño de 2016.—O Alcalde, Luciano Sobral Fernández.
DELEGACIÓN DA ALCALDÍA PARA A CELEBRACIÓN DE MATRIMONIO CIVIL O DÍA 17.12.2016 ÁS 18.00 HORAS.
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 23/12/2016)

Por resolución de Alcaldía de 29.11.2016 delégase no concelleiro Marcelino Coto Troncoso, a celebración de matrimonio civil do día 17 de decembro de 2016 ás 18:00 horas no Concello do Porriño. O que se fai público en virtude co disposto no artigo 44 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. O Porriño, 17 de decembro de 2016.—Dan Ionut Javier Ricardo Bo Ebrero. Alcaldesa.
APROBACIÓN INICIAL EXPEDIENTE DE TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO Nº 19/2016
ADMINISTRACIÓN LOCAL — Municipal — Arbo (Presupostos e cadros de persoal, 20/06/2016)

O Pleno do Concello de Arbo, en sesión extraordinaria celebrada o día 6 de xuño de 2016, acordou a aprobación inicial do expediente de transferencia de créditos entre aplicacións de gastos de distinta área de gasto nº 19/2016 que non afectan a baixas e altas de crédito de persoal, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince días a contar dende o seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. En Arbo a 6 de xuño de 2016.—O Alcalde, Horacio Gil Expósito.
ADXUDICACIÓN DE PRESTACIÓN DO SERVIZO DE CONXERSERÍA EN DIVERSOS CENTROS DO CONCELLO
ADMINISTRACIÓN LOCAL — Municipal — Porriño, O (Contratos administrativos, 20/10/2016)

Por acordo decreto de alcaldia de data 21 de setembro de 2016, procedeuse á adxudicación no procedemento da prestacion do servicio de conxerseria en diversos centros do Concello, coas seguintes especificidades: www.contratosdegalicia.es O Porriño, a 6 de outubro de 2016.—A Alcaldesa, Eva Garcia de la Torre.
CONCESIÓN DE SUBVENCIÓNS A ASOCIACIÓNS DEPORTIVAS 2016
ADMINISTRACIÓN LOCAL — Municipal — Redondela (Subvencións, 07/10/2016)

De acordo coa cláusula décimo terceira das bases que regulan a concesión de subvencións a asociacións deportivas para participar en competicións oficiais e para organizar eventos deportivos; faise pública a relación de beneficiarios segundo as resolucións da alcaldía de data 1.09.2016 (modalidade competicións oficiais). (Documento asinado dixitalmente na marxe)
MODIFICACIÓN DO CALENDARIO FISCAL DO CONTRIBUÍNTE PARA O ANO 2016
ADMINISTRACIÓN LOCAL — Municipal — Marín (Outros documentos, notificacións e informacións públicas, 28/01/2016)

Sendo preciso modificar o período voluntario de pago da taxa por ocupación da vía pública con quioscos, venta ambulante, mesas e cadeiras, tanto na modalidade de pago único como a correspondente á primeira fracción, e do padrón correspondente ao segundo trimestre do prezo público por escola de música, en cumprimento do disposto no apartado 3º do artigo 4 da ordenanza xeral de Tesourería e recadación de tributos e outros ingresos de dereito público do Concello de Marín, faise público a: O período voluntario de pago das taxas e prezos públicos que a continuación se indican quedan fixados do seguinte modo: Marín, 18 de xaneiro de 2016.—A Alcaldesa-Presidenta, María P. Ramallo Vázquez.
APROBACIÓN INICIAL MODIFICACIÓN PRESUPUESTARIA POR TRASFERENCIA DE CRÉDITO 2/2016
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 18/11/2016)

En sesión da xunta veciñal celebrada o 8 de novembro do corrente, aprobouse inicialmente o expediente de modificación orzamentaria por transferencia de crédito TC 02/2016. Polo que aos efectos do disposto no artigo 169,1 do RD 2/2004, de 5 de marzo, polo que se aproba o Texto Refundido da Lei Reguladora das Facendas Locais, e 42.1 do RD 500/1990, de 20 de abril, o expediente se expón ao público para que as persoas interesadas, segundo o artigo 170.1 do RD 2/2004, podan presentar reclamacións, durante o prazo de quince días a partir da data de publicación no Boletín Oficial da Provincia. No caso de non presentarse reclamacións no prazo indicado, o expediente entenderase definitivamente aprobado, unha vez publicado o resumo por capítulos no Boletín Oficial da Provincia. Chenlo (O Porriño) 9 de novembro de 2016.—O Alcalde-Pedáneo, Alexandru Paul Penide Hartillo.
CONTRATACIÓN MEDIANTE PROCEDEMENTO ABERTO DO SERVICIO DE SOPORTE PARA A PLATAFORMA DE EQUIPOS INFORMÁTICOS DA DEPUTACIÓN DE PONTEVEDRA (2015045568)
ADMINISTRACIÓN LOCAL — Provincial — Deputación Provincial (Contratos administrativos, 23/03/2016)

A Xunta de Goberno, na sesión do 11 de marzo de 2016, aprobou o expediente de contratación do dito anuncio, coas seguintes especificacións: Os criterios avaliables mediante xuizos de valor, valoraranse cun máximo de 40 puntos de conformidade cos seguintes criterios: (Descritos no Anexo I do prego administrativo, apartado 3.1): Os criterios avaliables mediante fórmulas valoraranse cun máximo de 60 puntos, de conformidade cos seguintes criterios (Descritos no Anexo I do prego administrativo, apartado 3.2): O orzamento estimado de licitación é de 72.600,00 euros € (21% de IVE engadido). Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 16 de marzo de 2016.—O Deputado delegado.—O Secretario.
IN407A 2016/19-4. PETICIÓN DE AUTORIZACIÓN DAS INSTALACIÓNS ELÉCTRICAS LMT GON815 OS EIDOS -BAIÑA NO CONCELLO DE BAIONA. SOLICITANTE UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/03/2016)

Resolución do 12 de febreiro de 2016 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de BAIONA. (expediente IN407A 2016/19-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 12 de febreiro de 2016.—O Xefe Territorial, Ignacio Rial Santomé.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE OS MESES DE SETEMBRO E OUTUBRO
ADMINISTRACIÓN LOCAL — Provincial — Deputación Provincial (Subvencións, 05/12/2016)

En conformidade co establecido no artigo 18 da Lei 38/2003, de 17 de novembro, xeral de subvencións e na base 25.16 do Orzamento provincial para o ano 2016, publícanse as subvencións concedidas no mes de outubro de 2016 polo Servizo de Cohesión Social e Xuventude da Deputación de Pontevedra. Pontevedra, 23 de novembro de 2016.—A deputada, Marcia Alexandra Lopez de Prado Gel.—O secretario, Carlos Cuadrado Romay.
COBRO PADRÓN OCUPACIÓN VÍA PÚBLICA QUIOSCOS
ADMINISTRACIÓN LOCAL — Municipal — Marín (Recadación, 10/10/2016)

Por Resolución do Concelleiro delegado de Facenda do día 29 de setembro de 2016 foi aprobado o padrón fiscal correspondente ao concepto tributario de ocupación de vía pública con QUIOSCOS, relativo a 4ª fracción (4º trimestre) do exercicio 2016. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de outubro e o 5 de decembro de 2016, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo a 4ª fracción (4º trimestre) do exercicio 2016. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de novembro de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase o día 1 de agosto. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, a 29 de setembro de 2016.—A Alcaldesa-Presidenta, María Ramallo Vázquez.
NOTIFICACIÓN POR COMPARECENCIA
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 30/11/2016)

Ao non se poder practicar directamente a notificación persoal á razón social que posteriormente se relaciona, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación na que o/a interesado/a, expediente e procedemento se relaciona a seguir. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do Concello de A Illa de Arousa, sito na rúa Palmeira nº 25, aos efectos de practicarlle a notificación de dito acto advertíndolle que, transcurrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado ( Art 112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. A Illa de Arousa, once de novembro de dous mil dezaseis.—O alcalde-presidente, Carlos Iglesias Cores.
IN407A 2015/115-4, SOLICITUDE DE HIDROELÉCTRICA DO ARNEGO, S. L. DE AMPLIACIÓN DE POTENCIA DO CT QUINTELA (AGOLADA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 18/02/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 6 de xullo de 2015.—O Xefe Territorial, Ignacio Rial Santomé.
LICITACIÓN DA SUBMINISTRACIÓN DE ENERXÍA TÉRMICA ÚTIL MEDIANTE GAS NATURAL CANALIZADO ÁS INSTALACIÓNS DA PISCINA MUNICIPAL
ADMINISTRACIÓN LOCAL — Municipal — Organismo Autónomo Terra de Sanxenxo (Contratos administrativos, 16/11/2016)

Aprobados os Pregos de Cláusulas Administrativas Particulares e de Prescricións Técnicas, que rexen a contratación da “SUBMINISTRACIÓN DE ENERXÍA TÉRMICA ÚTIL MEDIANTE GAS NATURAL CANALIZADO ÁS INSTALACIÓNS DA PISCINA MUNICIPAL”, anúnciase a convocatoria para a súa contratación. En Sanxenxo, a 2 de novembro de 2016.—O Alcalde-Presidente, Gonzalo Gonzalo Pita.
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DO IMPOSTO SOBRE VEHÍCULOS DE TRACCIÓN MECÁNICA DO ANO 2016
ADMINISTRACIÓN LOCAL — Municipal — Mos (Recadación, 27/06/2016)

Por Resolución da Alcaldía adoptada o día 26 de Maio de 2016, aprobouse o Padrón do Imposto Sobre Vehículos de Tracción Mecánica, correspondente ao exercicio económico de 2016 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular, ante a Alcaldía, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza do Imposto sobre Vehículo de Tracción Mecánica do ano 2016 para o Concello de Mos, será dende o día 27 DE XUÑO ATA O 2 DE SETEMBRO DO 2016, ámbalas dúas datas inclusives, tendo en conta que a data límite de ingreso será o día 2 de setembro do 2016 no horario de caixa de cada entidade bancaria colaboradora. O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO PASTOR BANCO SABADELL-GALLEGO CAIXA BANK Os contribuíntes que non reciban nos seus domicilios os instrumentos de ingreso, poderán solicitalos ata o 2 de SETEMBRO na Oficina de Recadación do Concello, en horario de 9 a 14 horas, posto que a non recepción do recibo non exonera da obriga de pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. Mos, 31 de maio de 2016.—A Tesoureira, Marina Táboas Bernárdez.—A Alcaldesa, Nidia María Arévalo Gómez.
APROBACIÓN PADRÓN AUGA 3º BIMESTRE DE 2016.
ADMINISTRACIÓN LOCAL — Municipal — Vilaboa (Recadación, 16/08/2016)

Asunto: Aprobación Padrón Taxa de auga potable, canon da auga e coeficiente de vertedura, 3º bimestre de 2016 Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 3º bimestre do ano 2016, por resolución da Alcaldía de data 04/08/2016, Aprobar o Padrón da taxa de auga potable, canon da auga e coeficiente de vertedura correspondente ao 3º bimestre do ano 2016. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, 4 de agosto 2016.—A ALCALDESA ACCTAL., Micol Eniko Bentouhami Baquerin.
DH. W36.55237. SOLICITUDE DE JUAN AGIS REY, DE AUTORIZACIÓN OBRAS PARA MURO CONTENCIÓN E PECHE NO LUGAR DE AREAL, SAN MARTIÑO DE MEIS (MEIS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/11/2016)

Don Howard John Volpi Edras solicita de Augas de Galicia co CIF: Q1500378C, a autorización de obras no lugar de Areal, parroquia de San Martiño de Meis (San Martiño), Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.55237. As obras solicitadas consisten na execución de muro de contención de parcela 6000 do polígono 209, de 42,59 m de lonxitude, alturas medias e máximas de 1,50 e 2,50 m, de pedra e muro de peche de parcela de 44,30 m e altura 1,50 m, a unha distancia mínima de 75 m do regato San Martiño, no lugar de Areal, San Martiño, Meis (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de novembro de 2016.—O Xefe da Área de Autorizacións e Concesións, Ernesto Fernando Sacaluga Tresandi.
CONVOCATORIA E BASES DO PROCESO DE SELECCIÓN PARA CONTRATACIÓN LABORAL TEMPORAL DUN TÉCNICO MEDIO PARA A REALIZACIÓN TAREFAS DEINFORMACIÓN TURÍSTICA NA OFICIÑA DE TURISMO
ADMINISTRACIÓN LOCAL — Municipal — Tui (Persoal, oposicións, 27/05/2016)

Con data 12 de maio de 2016, aprobáronse, por Resolución da Concellería de persoal, seguridade, mercados, formación e emprego, as bases de selección para a contratación laboral temporal, a tempo completo, dun técnico medio para a realización das tarefas de información turística na oficina de turismo de Tui. As instancias polas que se solicita formar parte neste proceso selectivo, dirixiranse ao alcalde do concello, e poderán presentarse por calquera medio previsto no artigo 38.4 da Lei 30/1992, do 26 de novembro, de réxime xurídico e procedemento administrativo común, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra. As bases integras, publicaranse no taboleiro de anuncios do Concello de Tui e na súa páxina web, www.concellotui.org Tui, a 12 de maio de 2016.—O Alcalde, Enrique Cabaleiro González.
MODIFICACIÓN CRÉDITO POR CRÉDITO EXTRAORDINARO E MODIFICACIÓN BASES DE EXECUCIÓN E ANEXO DE SUBVENCIÓNS DO ORZAMENTO
ADMINISTRACIÓN LOCAL — Municipal — Vila de Cruces (Presupostos e cadros de persoal, 05/08/2016)

Aprobada inicialmente polo Pleno da Corporación en sesión ordinaria de 26/07/2016 o expediente de modificación de crédito por crédito extraordinario nº 1/2016, así como a modificación das bases de execución do orzamento e do anexo de subvencións do orzamento, conforme aos artigos 169.1 e 177.2 do RDLvo 2/2004 de 5 de marzo, exponse ao público no Departamento de Secretaría deste Concello, polo prazo de quince (15) días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante os mesmos, se poidan presentar reclamacións ou suxerencias que se estimen oportunas. En caso de non haber reclamacións considerarase aprobada definitivamente.
APROBACIÓN PADRÓN AUGA 2016, 2º TRIMESTRE
ADMINISTRACIÓN LOCAL — Municipal — Cambados (Recadación, 01/08/2016)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 2º trimestre do ano 2016 e aprobado pola Xunta de Goberno Local, en sesión ordinaria celebrada o día 13 de xullo de 2016. Expose ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 15 de xullo de 2016.—A Alcaldesa, Fátima Abal Roma.
RECTIFICACIÓN ERRO DETECTADO EN PUBLICACIÓN MODIFICACIÓN RPT
ADMINISTRACIÓN LOCAL — Municipal — Tui (Presupostos e cadros de persoal, 19/04/2016)

Detectado error material no edicto de modificación da relación de postos de traballo do Concello de Tui, publicada no BOP nº 66 de data sete de abril de 2016. En aplicación do disposto no artigo 105.2 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procede a publicarse o texto correcto do acordo de Plenario, Tui, 8 de abril do 2016.—O Concelleiro delegado de Persoal, Jose Ramon Magán Rivera.
DELEGACIÓN PRESIDENCIA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 26/05/2016)

Por Resolución da Alcaldía de data 10 de maio de 2016, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 27 de agosto de 2016 na Casa do Concello de Bueu, ás 13:00 horas. O que se fai público en virtude do disposto no art.44.2 do Real Decreto Lexislativo 2568/86. Bueu, a 11 de maio de 2016.—O Alcalde, Félix Juncal Novas.
MODIFICACIÓN DOS ESTATUTOS DA FEDERACIÓN DE COMERCIO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 23/03/2016)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituidas ao amparo da Lei 19/1977, do 1 de abril, (BOE nº 101, do 28/04/1997), e para os efectos que no citado artigo se recollen, faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 9 de marzo de 2016, logo de requirimento de emenda, documentación presentada pola FEDERACIÓN DE COMERCIO DE VIGO, sobre o acordo acadado pola unanimidade dos asistentes na asemblea xeral ordinaria, celebrada o día 20 de outubro de 2015, polo que se modifican os seus estatutos nos artigos, 1 sobre réxime xurídico da federación, 4 sobre domicilio social, 24 sobre a Comisión Executiva e 30 sobre a Presidencia da federación. A documentación depositada poderá ser examinada por calquera persoa interesada. Vigo, a 10 de marzo de 2016.—O Xefe Territorial, Ignacio Rial Santomé.
REGULARIZACIÓN DO CEMITERIO MUNICIPAL DA PARROQUIA DE PARADA
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 04/02/2016)

Con data de 21-12-15 dictouse a resolución que de seguido se transcribe a fectos da súa publicidade: VISTO o Decreto 151/2014 de 20 de novembro, de sanidade mortuoria de Galicia, publicado no Diario Oficial de Galicia nº 237, en cuxa disposición adicional primeira onde establece o procedemento extraordinario para a regularización de cemiterios municipais sen autorización sanitaria; Visto o informe da Consellería de Sanidade de data 28 de setembro de 2015, no que se indica que non existen obxeccións dende o punto de vista sanitario, esta Alcaldía Resolve: Primeiro: Proceder á regularización do cemiterio municipal de Parada, de confomidade co previsto na Disposición Adicional Primeira do Decreto 151/2014 de 20 de novembro, de sanidade mortuoria de Galicia. Segundo: O libro oficial de rexistro permanecerá custodiado baixo a resposabilidade do departamento de Servizos Xerais, segundo o artigo 36 do Decreto 151/2014 de 20 de novembro. Terceiro: Designar como encargado do cemiterio á Concellería que ostente a delegación en materia de Sanidade, é como Responsable do Servizo ó encargado da Inspección tributaria segundo os artigos 13 e 14 da Ordenanza Fiscal Reguladora dos Dereitos ou taxas pola prestación dos servizos dos Cemiterios municipais. Cuarto: Publicar a presente resolución indicando que pon fin á vía administrativa polo que contra a mesma cabe interpoñer potestativamente RECURSO DE REPOSICION, no prazo dun mes, ante o mismo órgano que a dictou, ou interpoñer directamente RECURSO CONTENCIOSO-ADMINISTRATIVO ante o correspondente Xulgado do Contencioso-Administrativo ou Sala do Contencioso-Administrativo do Tribunal Superior de Xustiza de Galicia, segundo a distribución de competencias que se conten na lei 29/1998 do 13 de xullo, no prazo de dous meses a contar dende a notificación. Nigrán, a 21 de xaneiro de 2016.—O Alcalde, Juan Antonio González Pérez.
RESOLUCIÓN DA ALCALDÍA RELATIVA A BAIXA DE EXERCICIOS PECHADOS POR PRESCRIPCIÓN COLECTIVA
ADMINISTRACIÓN LOCAL — Municipal — Silleda (Outros documentos, notificacións e informacións públicas, 21/09/2016)

O Concello de Silleda mediante Resolución da Alcaldía de data 6 de setembro de 2016 aprobou inicialmente o expedente nº 1/16 de prescripción de saldos de exercicios pechados por prescripción colectiva pendentes de pagamento a 31.07.2011 por un importe total de 4.351,26 €, a relación que permanecerá exposta ao público nas oficiñas de Intervención durante o prazo de vinte días contados a partir da publicación do presente anuncio no Boletín Oficial da Provincia de Pontevedra para que os interesados poidan examinar o expedente e presentar as alegacións que consideren oportunas en aras da defensa dos seus intereses. Transcorrido o devandito prazo e tendo en conta as alegacións presentadas, procederase á aprobación definitiva do expedente de baixa de saldos de exercicios pechados por prescripción colectiva. No suposto de que non se presenten alegacións, entenderase aprobado definitivamente o expedente. Silleda, a 7 de setembro de 2016.—O Alcalde-Presidente, Manuel Cuiña Fernández.
PLAN INSPECCIÓN TRIBUTARIA 2017
ADMINISTRACIÓN LOCAL — Municipal — Bueu (Recadación, 16/12/2016)

Por Resolución de Alcaldía de data 2 de decembro de 2016 aprobouse a Plan de Inspección Tributaria do Concello de Bueu para o Exercicio 2017. As figuras tributarias de atención prioritaria que compoñen o Plan de Inspección Tributaria 2017, son as seguintes: Con independencia das figuras tributairas sinaladas anteriormente, poderanse realizar, por motivos de eficacia ou oportunidade, actuacións inspectoras que non se encadren estrictamente nalgún dos apartados anteriores, como resultado do coñecemento que, por diversas vías, póidase ter de omisións e incumprimentos de deberes tributarios. Ademais corresponde á Inspección tributaria a tramitación dos procedementos sancionadores que deriven dos expedientes de regularización practicados polos órganos de xestión nos que se aprecie indicios da comisión de infraccións tributarias. A presente resolución entrará en vigor e surtirá efecto unha vez publicado no BOP. Contra o presente acto, que pon fin á vía administrativa, poderá presentarse recurso de reposición ante o mesmo órgano a dictou, no plazo dun mes. A interposición do recurso non suspenderá a execución do acto impugnado, coas consecuencias legais conseguintes, incluso a recadación de cotas ou dereitos liquidados, intereses e recargos segundo o artígo 14.2 i) del R. D Lexislativo 2/2004 de 5 de marzo. Poderase interponer recurso contencioso administrativo no prazo de dous meses, contado dende o seguinte a aquel no que se notifique a resolución expresa do recurso de reposición, ou no plazo de seis meses dende que este deba entenderse desestimado por silencio administrativo. O ALCALDE (Asinado electronicamente ao marxe)
FORMALIZACIÓN CONTRATO ADMINISTRATIVO DO SERVIZO DE COLABORACIÓN NA XESTIÓN TRIBUTARIA, CENSAL, INSPECTORA E NA XESTIÓN DOS EXPEDIENTES SANCIONADORES EN MATERIA DE TRÁFICO
ADMINISTRACIÓN LOCAL — Municipal — Bueu (Contratos administrativos, 22/08/2016)

Anuncio do Concello de Bueu polo que se publica a formalización do contrato administrativo do Servizo de “Colaboración na Xestión dos Expedientes Sancionadores en Materia de Trafico do Concello de Bueu” a) Organismo: Concello de Bueu b) Dependencia que tramita o expediente: Secretaría. c) Número de expediente: S/C/20-16 d) Dirección de Internet do perfil do contratante: www.concellodebueu.org a) Tipo: Contrato Administrativo do Servizo de Colaboración na Xestión Tributaria, Censal, Inspectora e na Xestión dos Expedientes Sancionadores en Materia de Tráfico do Concello de Bueu. b) Descrición: Servizo complementario de colaboración e asistencia técnica, material e informática na xestión tributaria, censal, inspectora e recaudatoria, tanto en período voluntario coma executivo da totalidade dos ingresos municipais de dereito público, así como a realización de traballos necesarios de consultoría e asistencia técnica para o desenvolvemento das funcións de xestión catastral incluídas no Convenio de Colaboración subscrito entre o Concello de Bueu e a Dirección Xeral do Catastro de data 5 de xullo de 2002; en execución da resolución núm.181/2016 de 04.03.2016 do Tribunal administrativo central de recursos contractuais (TACRC) recaída no recurso especial en materia de contratación núm.95/2016 formulado por SERVICIO DE COLABORACIÓN INTEGRAL, S. L. no procedemento administrativo de contratación deste servizo coa ref. S/C/60-15. c) CPV 75000000-6/CNAE 84-11/Categoría (anexo II TRLCSP) 27 a) Tramitación: Ordinaria. b) Procedemento: Aberto con pluralidade de criterios de acordo coa Cláusula XI.1 do PCAP c) Suxeito a regulación harmonizada: Non d) Revisión de Prezos: Non e) Variantes e Melloras: Non O valor estimado do contrato ascende ás cantidades nos termos sinalados no artigo 88-TRLCSP: a) Data de adxudicación: 30.06.2016 b) Contratista: GESTIONA TRIBUTARIA, S. A. U. (GTT S. A. U.) CIF. A-81957367 c) Importe da adxudicación: 113.011,14€/ano Ive excluido, sendo o Ive aplicable do 21% que ascende á cantidade de 23.732,35€, o que supón un importe anual de adxudicaciòn de 136.743,49€ (Ive engadido) d) Duración do contrato e prórrogas: 2 anos dende a formalización do contrato, prorrogables por DOUS (2) períodos dun (1) ano cada unha delas. e) Data de formalización: 4 DE AGOSTO DE 2016 Bueu, 8 de agosto de 2016.—O Alcalde, Félix Juncal Novas.
EDICTO DE EXPOSICIÓN PÚBLICA DO EXPEDIENTE DE CESIÓN GRATUÍTA Á XUNTA DE GALICIA DA TITULARIDADE DO CONSULTORIO DE PARADELA - VILANOVIÑA
ADMINISTRACIÓN LOCAL — Municipal — Meis (Outros documentos, notificacións e informacións públicas, 03/06/2016)

En cumprimento do disposto polo art 110.1. f) do Regulamento de Bens das Entidades Locais, aprobado polo R. D. 1372/1986, de 13 de xuño, exponse ao público durante o prazo de de 15 días o expediente de cesión gratuita á Xunta de Galicia, da titularidade da planta baixa do edificio onde se ubica o Consultorio de Paradela-Vilanoviña (Referencia catastral: 36028C508017230000FU), inmoble sito en Vilanoviña nº 34, parroquia de Paradela. Linda: Norte, Herdeiros de Manuel Vázquez Faro. Sur, Camiño público e Concepción Rey Vilela. Este, Concepción Rey Vilela e Herdeiros de Manuel Vázquez Faro. Oeste, camiño público. A cesión ten como destino a asunción dos gastos de mantemento do Consultorio de Paradela-Vilanoviña polo SERGAS. As persoas que o desexen poden face-las observacións que xulguen oportunas. Meis, 28 de abril de 2016.—O Alcalde, José Luis Pérez Estévez.
DELEGACIÓN PARA MATRIMONIO CIVIL
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 05/05/2016)

Por resolución de Alcaldía de 26.04.2016, delégase na concelleira Lourdes Moure Varela, a celebración de matrimonio civil do día 30 de abril de 2016 ás 13:00 horas no Concello do Porriño. O que se fai público en virtude co disposto no artigo 44 do Real Decreto Lexislativo 2568/1986, do 28 de novembro, polo que se aproba o Reglamento de Organización, Funcionamento e Réxime Xurídico das Entidades Locais. O Porriño, a 26 de abril de 2016.—Eva García de la Torre, Alcaldesa.
DELEGACIÓN DO CONCELLO DE MONDARIZ BALNEARIO NA DEPUTACIÓN DE PONTEVEDRA EN MATERIA DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/01/2016)

O Pleno da Deputación Provincial de Pontevedra, na sesión extraordinaria celebrada o día 29 de decembro de 2015, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello de Mondariz Balneario por acordo do Pleno municipal de data 29 de outubro de 2015, das facultades de recadación das multas de tráfico e a encomenda de xestión da colaboración na tramitación dos expedientes sancionadores en materia de tráfico. A citada delegación e a encomenda de xestión realizarase pola Deputación de Pontevedra a través dos seus servizos tributarios. O que se fai público para xeral coñecemento. Pontevedra, a 14 de xaneiro de 2016.—A Presidenta, Mª del Carmen Silva Rego. — O Secretario, Carlos Cuadrado Romay.
DH. W36.50830. SOLICITUDE DE MANUEL TOUCEDA LOUREIRO DE AUTO-RIZACIÓN DE OBRAS NO LUGAR DE SOUTIÑO, PARROQUIA DE TOEDO (SAN PEDRO) NA ESTRADA
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 07/03/2016)

Manuel Touceda Loureiro, con DNI XXXXXXXXX e enderezo no lugar de Soutiño, 41–Toedo, solicita de Augas de Galicia a autorización de obras no lugar de Soutiño, parroquia de Toedo (San Pedro), t. m. da Estrada (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50830. As obras solicitadas localízanse na parte suroeste da parcela nº 143, pol.502, catastro de rústica da Estrada. Consisten na execución dun recheo con terra vexetal nunha superficie aproximada de 3420 m 2 e unha altura máxima de 0,45 m se supera a rasante natural do terreo, a unha distancia mínima de 5,5 m do leito do regato e con talud inclinado cunha pendente inferior ao 33% dende a base do mesmo ata a coroación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 3 de febreiro de 2016.—O Xefe do Servizo Territorial, Ángel Gómez Rey.
APROBACIÓN INICIAL EXPTE. MODIFICACIÓN DE CRÉDITOS 2/2016
ADMINISTRACIÓN LOCAL — Municipal — Barro (Presupostos e cadros de persoal, 15/04/2016)

O Pleno do Concello de BARRO, en sesión extraordinaria celebrada o día 31/3/2016, acordou a aprobación inicial do expediente de modificación de créditos n.º 2/2016 do Orzamento en vigor na modalidade de suplemento de crédito financiado con cargo ao remanente de tesourería, por importe de SESENTA E SETE MIL TRESCENTOS SESENTA E SETE EUROS CON OITENTA E TRES CENTIMOS (67.367,83€). E en cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito Acordo. En Barro, a 7 de Abril de 2016.—O Alcalde, Xosé Manuel Fernández Abraldes.
DH. W36.52233. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS PARA CANALIZACIÓN LIÑA ELÉCTRICA DE BAIXA TENSIÓN SOTERRADA E GABIA BAIXO BEIRARRÚA DA RÚA MIRAFLORES, EN ZONA POLICÍA DO REGO DA CARABUXEIRA (SANXENXO)
XUNTA DE GALICIA — CONSELLERÍA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/03/2016)

Unión Fenosa Distribución, SA solicita de Augas de Galicia co CIF: Q1500378C, a autorización de obras no lugar de Carabuxeira, parroquia de Padriñán (San Xenxo), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52233. As obras solicitadas consisten na canalización de liña eléctrica de baixa tensión, soterrada e gabia baixo beirarrúa da rúa Miraflores con tubo de PVC de diámetro 160 mm e 8 m de lonxitude e substitución de apoio existente, a unha distancia mínima de 28 m do rego da Carabuxeira, no lugar da Carabuxeira, parroquia Padriñán, Sanxenxo (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 1 de marzo de 2016.—O Xefe da Área de Autorizacións e Concesións, Francisco Martin Lopez Corona Bacardi.
CONCESIÓN DIRECTA DE USO PRIVATIVO DA ANTIGA ESCOLA DE CHANS-RANDUFE
ADMINISTRACIÓN LOCAL — Municipal — Tui (Outros documentos, notificacións e informacións públicas, 22/11/2016)

Mediante Resolución de Alcaldía do día 08 de novembro de 2016 aprobouse o prego de condicións para a adxudicación da concesión de uso privativo da antiga escola de Chans-Randufe (parcela e edificación), para a súa utilización pola Asociación de Familiares de Enfermos de Alzheimer e outras demencias de Galicia (AFAGA) para a realización de actividades e fins sinalados na solicitude con rexistro de entrada de data 17/10/2016, nº 9131, entre os que se atopa ofrecer un servizo integral especializado ós doentes mediante terapias non farmacolóxicas. Aprobar así mesmo os planos e restante documentación técnica obrante no expediente Se procede á súa exposición ao público polo prazo de trinta días a contar a partires do día seguinte ó da súa publicación no Boletín Oficial da Provincia e no Taboleiro de Edictos do Concello, a efectos de que os interesados poidan presentar as alegacións que consideren oportunas. Tui, 09 de novembro de 2016.—O Alcalde, Enrique Cabaleiro González.
APROBACIÓN INICIAL DO REGULAMENTO DO CONSELLO MUNICIPAL DA SAÚDE
ADMINISTRACIÓN LOCAL — Municipal — Cangas (Ordenanzas e Regulamentos, 12/04/2016)

O Pleno do Concello de Cangas, en sesión ordinaria celebrada o día 1 de abril de 2016, acordou aprobar inicialmente o Regulamento do Consello Municipal de Saúde. En cumprimento do disposto nos artigos 49 e 70.2 da lei 7/1985, de 2 de abril, reguladora das bases do réximel local, e no artigo 56 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, sómetese o expediente a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia de Pontevedra para que poidan presentar reclamacións ou suxestións. Se transcurrido o citado prazo non fosen presentadas reclamacións ou suxestións, considerarase aprobado definitivamente o Regulamento do Consello Municipal de Saúde. Cangas, a 4 de abril de 2016.—O Alcalde-Presidente, Xosé Manuel Pazos Varela.
DELEGACIÓN DAS FUNCIÓNS DA ALCALDÍA
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 25/04/2016)

Fago público o Decreto da Alcaldía que se transcribe: Dada a miña ausencia dende o día 14 ata o día 18 de abril, ámbolos dous incluídos, en uso das competencias atribuídas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, Vilaboa, a 12 de marzo de 2016.—O Alcalde, José Luis Poceiro Martínez.